stanford-oval/wikipedia huggingface dataset:
คุโรซากิ อิจิโกะ
บทบาท > ภาคโซลโซไซตี้

เมื่ออิจิโกะเดินทางไปถึงโซลโซไซตี้ ผ่านประตูทางเข้า ที่ต้องเจอกับผีเสื้อนรกที่เฝ้าด่านประตูไว้ แต่ก็ผ่านมาได้ และจากนั้นก็ต้องเผชิญกับอุปสรรคในการเข้าเซเรย์เทย์ ทั้งจากผู้คุมประตู "จิดันโบะ" ที่แม้จะเอาชนะมาได้แต่ก็ต้องโดน "อิชิมารุ งิน" หัวหน้าหน่วย 3 แห่ง 13 หน่วยพิทักษ์ ขวางเอาไว้ จนต้องหาวิธีอื่นที่จะเข้าไปในเซเรย์เทย์ และก็ได้รับการช่วยเหลือจาก "ชิบะ คูคาคุ" ซึ่งเป็นเพื่อนกับโยรุอิจิพร้อมกับได้ "ชิบะ กันจู" น้องชายของคุคาคุมาเป็นพรรคพวก (คู่กัด) เพิ่ม โดยการใช้ดอกไม้ไฟที่ใช้พลังวิญญาณเพื่อทะลวงสนามพลังของเซเรย์เทย์เข้าไป หากแต่เกิดความผิดพลาดเล็กน้อย ทำให้แม้จะเข้าไปได้ แต่ทุกคนก็ต้องกระจัดกระจายไปคนละทิศละทาง
อิจิโกะเองก็ต้องเผชิญความยากลำบากหลายประการ (แต่ก็ได้พรรคพวกอย่าง "ยามาดะ ฮานาทาโร่" ยมทูตหน่วย 4 มาด้วย (ความบังเอิญ) เช่นกัน) ทั้งการต่อสู้กับยมทูตหน่วย 11 อย่าง "มาดาราเมะ อิคคาคุ" การต่อสู้กับเร็นจิอีกครั้งและเอาชนะได้อย่างหวุดหวิด การต่อสู้กับหัวหน้าหน่วย 11 "ซาราคิ เคมปาจิ" ที่เกือบจะต้องพ่ายแพ้ แต่ก็ผ่านมาได้ด้วยการเสมอกันและได้รับการช่วยเหลือจากโยรุอิจิที่คืนร่างเดิม ซึ่งอิจิโกะได้ตรงมาช่วยลูเคียที่ "หอสำนึกบาป" ในทันที และก็ต้องเผชิญหน้ากับเบียคุยะอีกครั้ง ซึ่งอิจิโกะก็ได้รับการช่วยเหลือจากโยรุอิจิอีกจึงรอดจากการต่อสู้ที่ต้องพ่ายแพ้อย่างแน่นอนนี้มาได้ พร้อมกับมาช่วยฝึกอีกจนสามารถปลุกขั้นบังไค (ปลดปล่อยสวัสดิกะ) ของดาบฟันวิญญาณได้สำเร็จ  จะปรากฏในตอนที่48-50ในเอนิเมะ
ในตอนท้ายของภาค อิจิโกะได้เข้าช่วยเหลือลูเคียที่กำลังจะโดนประหาร และได้ต่อสู้กับเบียคุยะอีกครั้งที่ลานประหาร การต่อสู้ดำเนินไปอย่างดุเดือดซึ่งทั้งคู่ต่างใช้ฝีมือที่มีอยู่ทั้งหมดเข้าต่อกร จนถึงขนาดที่ร่างฮอลโลว์ในตัวของอิจิโกะต้องปรากฏออกมาเพื่อต่อต้านเบียคุยะ แต่ตัวเขาเองก็ไม่ต้องการเช่นนั้นและสะกดมันไว้ในตัวอีก และในที่สุดอิจิโกะก็สามารถกำชัยชนะไว้ได้อย่างหวุดหวิดในการลงดาบครั้งสุดท้าย ทำให้เบียคุยะยอมถอนตัวจากลูเคียและพรรคพวกที่กระจัดกระจายกันไปก็กลับมารวมได้อีกครั้ง
แต่ในท้ายที่สุด หลังจากการประกาศการทรยศของไอเซ็นโดยอิซาเนะซึ่งมีจุดหมายที่แท้จริงในการฆ่าลูเคีย เขาจึงได้ย้อนกลับไปที่เนินโซเคียคุและช่วยเหลือเร็นจิที่เกือบจะโดนจัดการได้ทันท่วงที พร้อมกับร่วมมือกับเร็นจิเพื่อที่จะหนีจากไอเซ็น แต่ก็พลาดและโดนไอเซ็นทำร้ายบาดเจ็บสาหัส พร้อมกับได้รับฟังความจริงทุกอย่างจากปากของไอเซ็น ทั้งเรื่องของยมทูตกับฮอลโลว์ และแม้แต่เรื่องของโฮเงียวคุที่อยู่ในตัวของลูเคียที่ไอเซ็นต้องการ แต่หลังจากที่ไอเซ็นและพรรคพวกโดนบรรดาหัวหน้าหน่วยคนอื่นๆล้อมจับและได้หลบหนีไปได้จากการช่วยเหลือของเหล่ากิลเลี่ยน ซึ่งอิจิโกะได้รับการช่วยเหลือจากโอริฮิเมะและพักรักษาตัวอยู่ในโซลโซไซตี้
อิจิโกะที่พักฟื้นอาการอยู่ที่โซลโซไซตี้ได้อาทิตย์หนึ่ง เขาได้ถามลูเคียถึงเรื่องที่จะกลับไปรึเปล่า ซึ่งลูเคียเองก็ตัดสินใจที่จะอยู่ที่โซลโซไซตี้ต่อ และเมื่อถึงเวลากลับ อิจิโกะได้รับตราแสดงตนเอง(ปัจจุบันกลายเป็นฟูลบริง)เป็นตัวแทนยมทูตจากอุคิทาเกะทำให้เขาสามารถปฏิบัติภารกิจของยมทูตได้
บทบาท > ภาคเบาท์

อิจิโกะที่กลับมาที่โลกได้พบกับเร็นจิที่มาดูแลพื้นที่เดิมของลูเคีย และได้เกิดเหตุการปั่นหัวครั้งใหญ่ระหว่างพวกเขากับวิญญาณดัดแปลงทั้ง 3 ที่อุราฮาร่าส่งมาเพื่อทดสอบอิจิโกะ ทำให้รู้ว่าอิจิโกะไม่สามารถปลดปล่อยสวัสดิกะได้ในตอนนั้น และได้รับมอบ "ริริน" วิญญาณดัดแปลงของอุราฮาร่ามาเป็นผู้ช่วย และหลังจากนั้นเหล่าเบาท์ ก็ได้เริ่มปรากฏตัว ซึ่งอิจิโกะได้ต่อสู้กับเบาท์นามว่า "โซมะ โยชิโนะ" และได้รับการช่วยเหลือจากลูเคียที่มาในตอนนั้นพอดี และได้เผชิญหน้กับเบาท์ "เรียว อุดะกาว่า" และเบาท์ ฝาแฝด "โฮและบัน" ซึ่งก็ได้ผ่านพ้นมาได้ หลังจากนั้นเหล่าเบาท์ ก็ได้เริ่มแผนการลักพาตัวอิชิดะที่เป็นควินซี่ เพื่อที่จะขอยืมพลังของอิชิดะในการเปิดประตูไปสู่โซลโซไซตี้ พวกอิจิโกะจึงบุกเข้าไปที่คฤหาสน์ของคาริยะ หัวหน้าของเหล่าเบาท์ และอิจิโกะก็ได้เผชิญหน้ากับ "อิชิโนเสะ มากิ" อดีตยมทูตของหน่วย 11 ที่มาเข้าพวกกับคาริยะ และเข้าต่อสู้กัน ซึ่งก็ยังไม่รู้ผล
หลังจากที่เหล่าเบาท์ ได้เริ่มแผนการรวบรวมวิญญาณในการเปิดประตูสู่โซลโซไซตี้ อิจิโกะก็ได้เข้าต่อสู้กับคาริยะ แต่ด้วยความสามารถที่สูงล้ำของเขาก็ทำให้อิจิโกะเข้าตาจน และในที่สุดอิจิโกะก็สามารถปลดปล่อยสวัสดิกะ และเป็นฝ่ายรุกไล่คาริยะบ้าง แต่ในที่สุดประตูสู่โซลโซไซตี้ก็ถูกเปิดออก เหล่าเบาท์ สามารถเข้าสู่โลกแห่งวิญญาณได้สำเร็จโดยการหลอกล่ออิชิดะ ซึ่งพวกอิจิโกะก็ได้ตามไปด้วย และได้รับความช่วยเหลือจากทั้งตระกูลชิบะ และเหล่ายมทูต และได้พบกับ ลันเถา อดีตนักวิจัยหญิงแห่งกองวิทยาการแห่งโซลโซไซตี้ที่รู้ความลับในการกำเนิดของเหล่าเบาท์ ซึ่งในตอนนั้นเองเหล่าเบาท์ ก็ได้บุกโจมตีเซย์เรย์เทย์ ซึ่งในท้ายที่สุดยะกุ๊บก็ได้ปะทะกับคาริยะ การต่อสู้ของทั้งคู่ดำเนินไปอย่างดุเดือด ซึ่งมากิที่เริ่มตาสว่างก็ได้มาขวางการต่อสู้ของทั้งคู่แต่ก็โดนคาริยะกำจัดไป แต่ดาบฟันวิญญาณของเขาก็ได้ช่วยเหลืออิจิโกะในการต่อสู้ครั้งหนึ่ง และมีการปรากฏของฮอลโลว์ในตัวของอิจิโกะในการต่อสู้ในขณะหนึ่ง แต่ในท้ายที่สุดอิจิโกะก็สามารถล้มคาริยะได้สำเร็จท่ามกลางการเฝ้ามองของพรรคพวกของเขา
บทบาท > ภาคสงครามเลือด1000ปี

ตอนนี้หลังจากที่ดาบฟันวิญญาณของอิจิโกะได้หักไป หน่วย0จึงมาและทำบททดสอบ พร้อมกันกับ อาบาราอิ เร็นจิ แต่อิจิโกะ ทำไม่ผ่าน เพราะไม่เข้าใจในดาบของตัวเองจึงไม่สามารถซ่อมดาบได้ และถูกส่งกลับมาโลกมนุษย์ และไม่สามารถเป็นยมทูตได้อีก แต่ตอนกลับมาเจอพ่อของอิจิโกะอยู่พ่อของอิจิโกะได้เล่าความจริงว่า  แม่ของ อิจิโกะเป็น "ควินซี่" หลังจากที่อิจิโกะรู้ความจริงเกี่ยวกับแม่ของตัวเอง ดาบของอิจิโกะได้กลับมาซึ่งปรากฏ เป็น 2 เล่ม ซึ่ง ดาบรูปร่างที่แท้จริงแล้ว ซันเงสึ คือฮอลโลว์สีขาวที่อยู่ในตัว อิจิโกะ นั้นเอง ซันเงสึคนเดิม(ควินซี่) คือ พลังควินซี่ที่อยู่ใน ตัวของอิจิโกะ ซึ่งมีหน้าตาคล้าย จูฮา บัช (จูฮาบัชเมื่อ 1000 ปีก่อน)
ดาบฟันวิญญาณ > ขั้นต้น (ชิไค)

ชื่อ : ซันเงสึ (ญี่ปุ่น: 斬月; โรมาจิ: Zangetsu, ผ่าจันทรา)
ลักษณะ : ซันเงสึไม่ใช่จูฮาบัค แต่เป็นตัวดาบในรูปแบบของมีดขนาดใหญ่ที่หล่อเป็นโลหะทั้งเล่ม และมีผ้าพันอยู่ที่ด้ามดาบและ ตัวดาบเมื่อไม่ใช้(ดาบซันเงสึจะปลดปล่อยขั้นชิไคตลอดเวลา)
ความสามารถ : เมื่อฟันออกไป ตัวดาบจะสามารถดูดซับพลังวิญญาณของผู้ใช้และเปลี่ยนเป็นคลื่นพลังทำลายสีฟ้าที่มีพลังมหาศาลและจะขยายใหญ่ขึ้น เรียกว่า "เก็ทสึกะ เท็นโช" (ญี่ปุ่น: 月牙天衝; โรมาจิ: เขี้ยวจันทรา ทะลวงสวรรค์)
ดาบฟันวิญญาณ > ขั้นปลดปล่อยสวัสดิกะ (บังไค)

ชื่อ : เท็นสะ ซันเงสึ (ญี่ปุ่น: 天鎖斬月; โรมาจิ: Tensa Zangetsu, โซ่สวรรค์ฟันจันทรา)
ลักษณะ : ดาบจะเปลี่ยนเป็นทรงคาตานะยาว มีสีดำสนิทตลอดทั้งเล่ม กระบังดาบเป็นรูปสวัสดิกะ และที่ด้ามดาบมีโซ่ รวมทั้งเสื้อของอิจิโกะจะเปลี่ยนไปกิโมโนสีดำชายยาว คล้ายชุดของ ซันเงสึ
ความสามารถ : เป็นดาบที่จะเพิ่มพลังและความเร็วของอิจิโกะอีกหลายสิบเท่าจนถึงขนาดแยกเป็นเงาได้หลายร่าง และยังใช้พลังของ "เก็ทสึงะ เท็นโช"(เขี้ยวจันทราทะลวงสวรรค์) ได้เช่นขั้นต้น แต่คลื่นพลังจะรุนแรงกว่าและเป็นสีดำอมแดง หากใช้ร่วมกับหน้ากากฮอลโลว์ก็จะเพิ่มพลังให้สูงขึ้นจนถึงขีดสุดได้
ความสามารถขั้นที่สองของบังไค : (มุเงสึ 無月 - จันทร์สลาย)อิจิโกะสามารถปลดปล่อยขั้นที่สองของบังไคได้ เป็นขั้นสุดท้ายของเขี้ยวจันทราทะลวงสวรรค์ พลังและการทำลายสูงมาก(ใช้ตอนสู้กับไอเซ็น) แต่ถ้าปลดปล่อยแล้ว อิจิโกะจะสูญเสียพลังของยมทูตทั้งหมด โดยการปลดปล่อยจะคล้ายกับการรวมร่างกับซันเงสึ และมีหน้ากากครึ่งหน้าที่ปาก ผมจะเป็นสีดำ และไม่มีดาบแต่จะมีลักษณะเป็นเหมือนเปลวสีดำแทน
ดาบฟันวิญญาณของอิจิโกะ หักครึ่งหลังสุ้กับควินซ๊ และได้นำไปยัง มิติแห่งราชันโดยหน่วย0 และได้รับสังเกสีเล่มใหม่มาซึ่งมี2เล่ม โดยที่ลุงซันเกสึได้บอกความจริงกับอิจิโกะว่าตัวเองไม่ใช่ดาบฟันวิญญาณแต่ลุงไม่ใช่ศัตรูทำให้ลุงได้เปลี่ยนเป็นดาบอีกเล่มให้กับอิจิโกะ
ตอนที่อิจิโกะสู้กับจูฮาบัชอิจิโกะสามารถใช้ เก็ทซึกะ เทนโช และหลอมรวมกับซีโร่ได้ และบังไคก็เป็นในรูปแบบใหม่
กีกาแฟ็กตอรีเซี่ยงไฮ้

| --- | --- |
กีกาแฟ็กตอรีเซี่ยงไฮ้ในเดือนพฤษภาคม ค.ศ. 2024

ก่อตั้ง: 2018–2019
ดำเนินการ: ตุลาคม ค.ศ. 2019 (2019-10)
ที่ตั้ง: เซี่ยงไฮ้, ประเทศจีน
พิกัด: 30°52′13″N 121°46′08″E﻿ / ﻿30.87016656°N 121.76881044°E﻿ / 30.87016656; 121.76881044
อุตสาหกรรม: ยานยนต์
ผลิตภัณฑ์: โมเดล 3 โมเดลวาย
พนักงาน: 20,000 คน(มิถุนายน ค.ศ. 2023)
พื้นที่: 0.865 km2 (0.334 sq mi; 214 เอเคอร์)
ที่ตั้ง: D203A, ถ. ตงฮุย หมายเลข 168, เมืองใหม่นันฮุย, เขตผูตงใหม่
เจ้าของ: บริษัทเทสลา
กีกาแฟ็กตอรีเซี่ยงไฮ้ (อังกฤษ: Gigafactory Shanghai; ภาษาจีน: 特斯拉上海超级工厂; แปลตรงตัวว่า "โรงงานซูเปอร์ของเทสลาที่เซี่ยงไฮ้" หรือรู้จักในชื่อ Giga Shanghai หรือ Gigafactory 3) เป็นโรงงานผลิตรถยนต์ที่ตั้งอยู่ในนครเซี่ยงไฮ้ ประเทศจีน ดำเนินงานโดยบริษัทเทสลา การก่อสร้างเริ่มขึ้นในเดือนมกราคม ค.ศ. 2019 การผลิตเริ่มต้นในเดือนตุลาคม และรถยนต์รุ่นแรกที่ผลิตจากโรงงานนี้ถูกส่งออกในเดือนธันวาคม ค.ศ. 2019 ใช้เวลาไม่ถึงหนึ่งปีนับตั้งแต่เริ่มก่อสร้าง
โรงงานหลักในปัจจุบันผลิตรถยนต์รุ่นโมเดล 3 และโมเดลวาย โดย ณ เดือนกรกฎาคม ค.ศ. 2023 เทสลาระบุว่าโรงงานแห่งนี้มีกำลังการผลิตรถยนต์มากกว่า 750,000 คันต่อปี และเป็นฐานการผลิตหลักสำหรับส่งออกรถยนต์เทสลาไปยังภูมิภาคที่ไม่มีกีกาแฟ็กตอรี
แตกต่างจากผู้ผลิตรถยนต์ต่างชาติรายอื่นในจีน โรงงานแห่งนี้เป็นเจ้าของทั้งหมดโดยเทสลา โดยไม่ได้ดำเนินงานในรูปแบบการร่วมทุนกับบริษัทจีน ซึ่งเป็นครั้งแรกที่รัฐบาลจีนอนุญาตให้เกิดข้อตกลงลักษณะนี้ อย่างไรก็ตาม แม้เทสลาจะเป็นเจ้าของโรงงาน แต่ไม่ได้เป็นเจ้าของที่ดินที่โรงงานตั้งอยู่ ซึ่งเป็นเรื่องปกติในประเทศจีน เทสลามีสิทธิ์ใช้ที่ดินด้วยสัญญาเริ่มต้นที่มีระยะเวลา 50 ปี
แหล่งข้อมูลอื่น

Tesla GigaFactory 3 Shanghai Updates
Gigafactory 3 ที่เฟซบุ๊ก
635670279  Gigafactory 3 outline ในโอเพินสตรีตแมป
คอนคาแคฟแชมเปียนส์ลีก 2021

| 2021 Scotiabank CONCACAF Champions League |
| --- | --- |
สนามกีฬาเอสตาดิโอ บีบีวีเอ ใน กัวดาลูเป เป็นสถานที่จัดการแข่งขันรอบชิงชนะเลิศ
รายละเอียดการแข่งขัน
วันที่: 6 เมษายน – 28 ตุลาคม
ทีม: 16 (จาก 8 สมาคม)
อันดับเมื่อสิ้นสุดการแข่งขัน
ชนะเลิศ:  มอนเทอร์เรย์ (สมัยที่ 5)
รองชนะเลิศ:  อเมริกา
สถิติการแข่งขัน
จำนวนนัดที่แข่งขัน: 29
จำนวนประตู: 79 (2.72 ประตูต่อนัด)
ผู้ทำประตูสูงสุด:  คัชแปร์ ปชิบึวโก (5 ประตู)
ผู้เล่นยอดเยี่ยม:  โรเคลิโอ ฟูเนส โมริ
ผู้รักษาประตูยอดเยี่ยม:  กีเยร์โม โอชัว
ผู้เล่นดาวรุ่งยอดเยี่ยม:  เฟเดริโก บิญัส
รางวัลแฟร์เพลย์:  มอนเตร์เรย์
← 2020 2022 → 
การแข่งขันคอนคาแคฟแชมเปียนส์ลีก 2021 (อังกฤษ: 2021 CONCACAF Champions League; ชื่ออย่างเป็นทางการ 2021 Scotiabank CONCACAF Champions League เนื่องจากเหตุผลด้านผู้สนับสนุน) เป็นการแข่งขันคอนคาแคฟแชมเปียนส์ลีก ครั้งที่ 13 ภายใต้ชื่อนี้ และเป็นการแข่งขันครั้งที่ 56 หากรวมการแข่งขันฟุตบอลสโมสรระดับสูงสุดที่จัดโดยคอนคาแคฟ ซึ่งเป็นองค์กรกำกับดูแลภูมิภาคอเมริกาเหนือ อเมริกากลาง และแคริบเบียน
เนื่องจากการระบาดของโควิด-19 การแข่งขันที่มักจะเริ่มต้นในช่วงกลางเดือนกุมภาพันธ์ของทุกปี ถูกเลื่อนมาเริ่มในเดือนเมษายน และจบลงในรอบ ชิงชนะเลิศ ในเดือนตุลาคม โดยจัดเป็นการแข่งขันแบบนัดเดียว ซึ่งเป็นเจ้าภาพโดยทีมที่ทำผลงานได้ดีกว่าในรอบก่อนหน้า
สโมสรตีเกรส ยูเอเอ็นแอล จากเม็กซิโก ซึ่งเป็นผู้ครองตำแหน่งชนะเลิศครั้งก่อน ไม่ผ่านการคัดเลือกในการแข่งขันครั้งนี้ ทำให้ไม่สามารถป้องกันแชมป์ได้ มอนเตร์เรย์อีกหนึ่งสโมสรจากเม็กซิโก คว้าแชมป์คอนคาแคฟแชมเปียนส์ลีกเป็นสมัยที่ 5 หลังเอาชนะ อาเมริกาในรอบชิงชนะเลิศ และได้สิทธิ์เข้าร่วมการแข่งขันฟุตบอลชิงแชมป์สโมสรโลก 2021
แหล่งข้อมูลอื่น

เว็บไซต์ทางการ
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
กีกาแฟ็กตอรีนิวยอร์ก

| --- | --- |
ทางเข้าโรงงานกีกาแฟ็กตอรีนิวยอร์ก

ก่อตั้ง: 2014–2017
ดำเนินการ: สิงหาคม ค.ศ. 2017 (2017-08)
ที่ตั้ง: เมืองบัฟฟาโล รัฐนิวยอร์ก สหรัฐอเมริกา
พิกัด: 42°51′32″N 78°50′24″W﻿ / ﻿42.859°N 78.840°W﻿ / 42.859; -78.840
อุตสาหกรรม: ยานยนต์ พลังงานหมุนเวียน
ผลิตภัณฑ์: โซลาร์รูฟ ซูเปอร์ชาร์จเจอร์
พนักงาน: 1,500 คน (2020)
พื้นที่: พื้นที่ชั้น: 1,200,000 sq ft (110,000 m2)
ที่ตั้ง: 1339 เซาต์พาร์กอีฟ
เจ้าของ: รัฐนิวยอร์ก
เว็บไซต์: tesla.com/gigafactory2
กีกาแฟ็กตอรีนิวยอร์ก (อังกฤษ: Gigafactory New York) (หรือเรียกอีกชื่อว่า Giga New York หรือ Gigafactory 2) เป็นโรงงานที่บริษัทเทสลาเช่าดำเนินการในย่านวิเวอร์เบนด์ของเมืองบัฟฟาโล รัฐนิวยอร์ก โรงงานแห่งนี้เป็นทรัพย์สินของรัฐนิวยอร์กและถูกสร้างขึ้นบนพื้นที่สีน้ำตาล (brownfield land) ที่ได้รับการฟื้นฟูจากพื้นที่ของโรงถลุงเหล็กเก่า การก่อสร้างเริ่มในปี ค.ศ. 2014 และแล้วเสร็จในปี ค.ศ. 2017 โรงงานนี้ผลิตเทสลาโซลาร์รูฟและเทสลาซูเปอร์ชาร์จเจอร์ นอกจากนี้ เทสลายังมีทีมวิเคราะห์ข้อมูลสำหรับซอฟต์แวร์ออโตไพลอตของบริษัทปฏิบัติงานที่นี่
โรงงานแห่งนี้เป็นส่วนหนึ่งของโครงการกระตุ้นเศรษฐกิจ "Buffalo Billion" ของผู้ว่าการรัฐนิวยอร์ก แอนดรูว์ คูโอโม ที่มีเป้าหมายลงทุน 1 พันล้านดอลลาร์สหรัฐในเขตพื้นที่บัฟฟาโล ในปี ค.ศ. 2013 คูโอโมประกาศว่าโรงงานนี้จะถูกใช้โดยผู้ผลิตไฟส่องสว่าง Soraa และผู้ผลิตแผงโซลาร์เซลล์ Silevo ต่อมาในปี ค.ศ. 2014 โซลาร์ซิตี้ได้ซื้อกิจการ Silevo และในปี ค.ศ. 2016 เทสลาก็เข้าซื้อกิจการ SolarCity บริษัทประกาศแผนการขยายกิจการและการจ้างงานที่โรงงานนี้ ส่งผลให้ Soraa ต้องออกจากพื้นที่โรงงาน นอกจากนี้ รัฐนิวยอร์กยังเพิ่มเงินลงทุนในโรงงานเป็น 959 ล้านดอลลาร์สหรัฐ
โรงงานนี้ถูกวิจารณ์ว่ามีประโยชน์ทางเศรษฐกิจต่ำเมื่อเทียบกับเงินสนับสนุนจำนวนมากที่รัฐมอบให้
ระหว่างปี ค.ศ. 2017 ถึง 2020 พานาโซนิค ซึ่งเป็นพันธมิตรของเทสลาได้ผลิตแผงโซลาร์เซลล์ในโรงงานนี้ และช่วยเทสลาเริ่มการผลิตกระเบื้องหลังคาโซลาร์เซลล์ อย่างไรก็ตาม ผลิตภัณฑ์โซลารูฟกลับประสบปัญหาในกระบวนการผลิต พานาโซนิคจึงตัดสินใจถอนตัวจากธุรกิจพลังงานแสงอาทิตย์ในปี ค.ศ. 2020 ในปีเดียวกัน เทสลาได้เริ่มผลิตซูเปอร์ชาร์จเจอร์และเพิ่มงานด้านการติดป้ายข้อมูลสำหรับออโตไพลอตที่โรงงาน พร้อมทั้งเพิ่มจำนวนพนักงานจนสามารถปฏิบัติตามเงื่อนไขการสร้างงานที่รัฐนิวยอร์กกำหนด ตั้งแต่ปี ค.ศ. 2024 เป็นต้นไป เทสลายังได้เริ่มผลิตฮาร์ดแวร์สำหรับซูเปอร์คอมพิวเตอร์โดโจที่โรงงานแห่งนี้อีกด้วย
แหล่งข้อมูลอื่น

เว็บไซต์ทางการ
ซัพพอร์ตเตอร์สชีลด์

| ซัพพอร์ตเตอร์สชีลด์ |
| --- | --- |
มอบให้: ทีมที่มีสถิติดีที่สุดในฤดูกาลปกติของเมเจอร์ลีกซอกเกอร์
นำเสนอโดย: มูลนิธิซัพพอร์ตเตอร์สชีลด์
ประวัติ
รางวัลครั้งแรก: 1999, 1996 (ย้อนหลัง)
ชนะเลิศมากที่สุด: ดีซียูไนเต็ด แอลเอ แกลักซี (ทีละ 4 ครั้ง)
ชนะเลิศล่าสุด: อินเตอร์ไมแอมี (ครั้งที่ 1)
ซัพพอร์ตเตอร์สชีลด์ (อังกฤษ: Supporters' Shield) เป็นรางวัลประจำปีที่มอบให้กับทีมในเมเจอร์ลีกซอกเกอร์ที่มีสถิติในฤดูกาลปกติดีที่สุด โดยพิจารณาจากระบบคะแนนของเอ็มแอลเอส รางวัลซัพพอร์ตเตอร์สชีลด์มอบรางวัลเป็นประจำทุกปีในงานที่เอ็มแอลเอสซัพพอร์ตเตอร์สซัมมิต ตั้งแต่ปี ค.ศ. 1999 (โดยผู้ชนะระหว่างปี 1996 ถึง 1998 จะได้รับรางวัลย้อนหลัง) และได้รับการยอมรับให้เป็นถ้วยรางวัลสำคัญโดยลีก ซึ่งสะท้อนให้เห็นถึงแนวทางปฏิบัติของลีกระดับสูงสุดของยุโรปที่ทีมที่มีสถิติที่ดีที่สุดเป็นแชมป์ ตั้งแต่ปี 2006 ผู้ชนะรางวัลซัพพอร์ตเตอร์สชีลด์ได้รับสิทธิ์เข้าร่วม คอนคาแคฟแชมเปียนส์คัพ
ดีซียูไนเต็ด และ แอลเอ แกลักซี ซึ่งแต่ละทีมได้รับรางวัลซัพพอร์ตเตอร์สชีลด์สี่ครั้ง เป็นทีมที่ได้รับโล่รางวัลมากที่สุดในเมเจอร์ลีกซอกเกอร์ อินเตอร์ไมแอมี เป็นผู้ครองรางวัลซัพพอร์ตเตอร์สชีลด์ประจำปี 2024 โดยคว้าแชมป์ได้เป็นครั้งแรก ปัจจุบันสโมสรฟุตบอลอินเตอร์ไมแอมี ครองสถิติชัยชนะที่โดดเด่นที่สุดด้วยคะแนน 74 แต้มในฤดูกาล 2024
แหล่งข้อมูลอื่น

เว็บไซต์ทางการ
คอนคาแคฟแชมเปียนส์ลีก 2023

| 2023 Scotiabank CONCACAF Champions League |
| --- | --- |
สนามบีเอ็มโอ ในลอสแอนเจลิส เป็นเจ้าภาพการแข่งขันรอบชิงชนะเลิศ นัดที่สอง
รายละเอียดการแข่งขัน
วันที่: 7 มีนาคม – 4 มิถุนายน
ทีม: 16 (จาก 8 สมาคม)
อันดับเมื่อสิ้นสุดการแข่งขัน
ชนะเลิศ:  เลออน (สมัยที่ 1)
รองชนะเลิศ:  ลอสแอนเจลิส เอฟซี
สถิติการแข่งขัน
จำนวนนัดที่แข่งขัน: 30
จำนวนประตู: 82 (2.73 ประตูต่อนัด)
ผู้ทำประตูสูงสุด:  เดนิส บัวนกา (7 ประตู)
ผู้เล่นยอดเยี่ยม:  วิกตอร์ ดาบิลา
ผู้รักษาประตูยอดเยี่ยม:  จอห์น แม็กคาร์ธี
ผู้เล่นดาวรุ่งยอดเยี่ยม:  ฟิเดล แอมบริซ
รางวัลแฟร์เพลย์:  ลอสแอนเจลิส เอฟซี
← 2022 2024 (แชมเปียนส์คัพ) → 
คอนคาแคฟแชมเปียนส์ลีก 2023 (อังกฤษ: 2023 CONCACAF Champions League; ชื่ออย่างเป็นทางการ 2023 Scotiabank CONCACAF Champions League ด้วยเหตุผลด้านการสนับสนุน) เป็นการแข่งขันครั้งที่ 15 และครั้งสุดท้ายภายใต้ชื่อ คอนคาแคฟแชมเปียนส์ลีก และเป็นการแข่งขันครั้งที่ 58 หากรวมของการแข่งขันฟุตบอลสโมสรระดับสูงสุดทั้งหมดที่จัดโดยคอนคาแคฟ องค์กรปกครองฟุตบอลในภูมิภาคอเมริกาเหนือ อเมริกากลาง และแคริบเบียน
ซีแอตเทิล ซาวน์เดอร์ส เอฟซี ซึ่งเป็นแชมป์เก่าจากฤดูกาล 2022 ไม่สามารถผ่านเข้าร่วมการแข่งขันในครั้งนี้ได้และไม่ได้ป้องกันตำแหน่งแชมป์ของพวกเขา
เลออน คว้าแชมป์รายการนี้เป็นครั้งแรก โดยเอาชนะ ลอสแอนเจลิส เอฟซี จากเมเจอร์ลีกซอกเกอร์ (MLS) ในรอบชิงชนะเลิศ ด้วยผลรวม 3–1 จากสองนัด ผู้ชนะได้รับสิทธิ์เข้าร่วมแข่งขันในฟุตบอลชิงแชมป์สโมสรโลก 2023 ที่ประเทศซาอุดีอาระเบีย รวมถึงการแข่งขันฟุตบอลชิงแชมป์สโมสรโลก 2025 ที่สหรัฐอเมริกา ร่วมกับแชมป์รายการตั้งแต่ปี ค.ศ. 2021 ถึง 2024
แหล่งข้อมูลอื่น

เว็บไซต์ทางการ
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
กีกาแฟ็กตอรีเนวาดา

| --- | --- |
ภาพจากโดรนของกีกาแฟ็กตอรีเนวาดาในเดือนธันวาคม 2019

ก่อตั้ง: 2014–2017
ดำเนินการ: มกราคม ค.ศ. 2016 (2016-01)
ที่ตั้ง: สตอเรย์เคาน์ตี้, เนวาดา, สหรัฐอเมริกา
พิกัด: 39°32′17″N 119°26′24″W﻿ / ﻿39.538°N 119.440°W﻿ / 39.538; -119.440
อุตสาหกรรม: ยานยนต์ พลังงานหมุนเวียน
ผลิตภัณฑ์: แบตเตอรี่ลิเธียมไอออน พาวเวอร์วอลล์ เทสลาเซไม
พนักงาน: 12,000 คน (2022)
พื้นที่: พื้นที่อาคาร: 5,400,000 sq ft (500,000 m2) ที่ดิน: 4.5 sq mi (12 km2; 2,900 เอเคอร์)
เจ้าของ: บริษัทเทสลา
เว็บไซต์: tesla.com/giga-nevada
กีกาแฟ็กตอรีเนวาดา (อังกฤษ: Gigafactory Nevada หรือที่รู้จักในชื่อ Giga Nevada หรือ Gigafactory 1) เป็นโรงงานผลิตแบตเตอรี่ลิเธียมไอออนและส่วนประกอบยานยนต์ไฟฟ้า ตั้งอยู่ในสตอเรย์เคาน์ตี้ รัฐเนวาดา สหรัฐอเมริกา โรงงานแห่งนี้ตั้งอยู่ทางตะวันออกของเมืองรีโน และเป็นเจ้าของและดำเนินการโดยบริษัทเทสลา โรงงานผลิตแบตเตอรี่แพ็คและส่วนประกอบขับเคลื่อน (รวมถึงมอเตอร์) สำหรับรถยนต์ไฟฟ้าของเทสลา นอกจากนี้ยังผลิตอุปกรณ์จัดเก็บพลังงานสำหรับใช้ในบ้านเทสลาพาวเวอร์วอลล์ และประกอบรถบรรทุกไฟฟ้าเทสลาเซไม
กีกาแฟ็กตอรีเนวาดาเป็นโรงงานกีกาแฟ็กตอรีแห่งแรกของเทสลา และถือเป็นโรงงานที่ใหญ่ที่สุดในโลกเมื่อวัดตามพื้นที่ หากการก่อสร้างทั้งหมดเสร็จสมบูรณ์ ตัวอาคารจะมีพื้นที่ใช้สอยที่ใหญ่ที่สุดในโลก
โรงงานแห่งนี้ตั้งอยู่ในเขตอุตสาหกรรม Tahoe Reno Industrial Center (TRIC) โดย ณ สิ้นปี ค.ศ. 2018 มีพนักงานประมาณ 7,000 คน และตั้งเป้าที่จะจ้างงานเพิ่มขึ้นจนมีพนักงานเกือบ 10,000 คนในรัฐเนวาดาทั้งหมด การผลิตเบื้องต้นของเทสลาพาวเวอร์วอลล์ เริ่มขึ้นในเดือนมกราคม ค.ศ. 2016 โดยใช้เซลล์แบตเตอรี่ที่ผลิตจากโรงงานอื่น และเริ่มการผลิตเซลล์แบตเตอรี่อย่างเต็มรูปแบบในเดือนมกราคม ค.ศ. 2017 งานเปิดตัวอย่างเป็นทางการจัดขึ้นเมื่อวันที่ 29 กรกฎาคม ค.ศ. 2016
โรงงานได้รับการออกแบบให้พึ่งพาพลังงานได้อย่างสมบูรณ์ โดยเทสลามีแผนใช้พลังงานจากแหล่งพลังงานหมุนเวียนในพื้นที่ เช่น พลังงานแสงอาทิตย์ ลม และพลังงานความร้อนใต้พิภพ ตามที่อีลอน มัสก์ ซีอีโอของเทสลาระบุไว้ โลกจำเป็นต้องมีโรงงานขนาดเท่ากับกีกาเนวาดาถึง 100 แห่ง เพื่อเปลี่ยนผ่านการบริโภคพลังงานของโลกไปสู่พลังงานที่ยั่งยืน โดยไม่จำเป็นต้องเพิ่มความหนาแน่นในการผลิต เช่น การเปลี่ยนไปใช้กระบวนการเคลือบอิเล็กโทรดแบบแห้ง
แหล่งข้อมูลอื่น

เว็บไซต์ทางการ
คอนคาแคฟแชมเปียนส์ลีก 2022

| 2022 Scotiabank คอนคาเคฟแชมเปียนส์ลีก |
| --- | --- |
สนามลูเมน ใน ซีแอตเทิล เป็นสถานที่จัดการแข่งขันเลกที่สองของรอบชิงชนะเลิศ คอนคาเคฟแชมเปียนส์ลีก 2022
รายละเอียดการแข่งขัน
วันที่: 15 กุมภาพันธ์ – 4 พฤษภาคม
ทีม: 15 (จาก 6 สมาคม)
อันดับเมื่อสิ้นสุดการแข่งขัน
ชนะเลิศ:  ซีแอตเทิล ซาวน์เดอร์ส เอฟซี (สมัยที่ 1)
รองชนะเลิศ:  UNAM
สถิติการแข่งขัน
จำนวนนัดที่แข่งขัน: 28
จำนวนประตู: 74 (2.64 ประตูต่อนัด)
ผู้ชม: 564,188 (20,150 คนต่อนัด)
ผู้ทำประตูสูงสุด:  ฮวน ดินเนนโน (9 ประตู)
ผู้เล่นยอดเยี่ยม:  สเตฟาน ฟราย
ผู้รักษาประตูยอดเยี่ยม:  สเตฟาน ฟราย
ผู้เล่นดาวรุ่งยอดเยี่ยม:  ทัลเลส แมกโน
รางวัลแฟร์เพลย์:  ซีแอตเทิล ซาวน์เดอร์ส เอฟซี
← 2021 2023 → 
คอนคาแคฟแชมเปียนส์ลีก 2022 (อังกฤษ: 2022 CONCACAF Champions League; ในชื่ออย่างเป็นทางการ 2022 Scotiabank CONCACAF Champions League) เป็นการแข่งขันครั้งที่ 14 ของคอนคาแคฟแชมเปียนส์คัพ ภายใต้ชื่อปัจจุบัน และเป็นการแข่งขันครั้งที่ 57 หากรวมของการแข่งขันฟุตบอลสโมสรระดับสูงสุดทั้งหมดที่จัดโดยคอนคาแคฟ ซึ่งเป็นองค์กรปกครองระดับภูมิภาคของอเมริกาเหนือ อเมริกากลาง และแคริบเบียน
มอนเตร์เรย์ ซึ่งเป็นผู้ชนะรายการครั้งก่อนหน้า ไม่สามารถผ่านเข้ารอบในการแข่งขันนี้และไม่สามารถป้องกันแชมป์ได้ ทีมจากสหรัฐอเมริกาคือ ซีแอตเทิล ซาวน์เดอร์ส เอฟซี ได้คว้าแชมป์คอนคาแคฟแชมเปียนส์ลีกเป็นครั้งแรก โดยเอาชนะสโมสรจากเม็กซิโก UNAM ด้วยผลรวมคะแนน 5–2 ในรอบชิงชนะเลิศ นอกจากนี้ ซาวน์เดอร์สยังเป็นทีมแรกจากเมเจอร์ลีกซอกเกอร์ที่คว้าแชมป์ภายใต้รูปแบบปัจจุบัน
นี่เป็นครั้งแรกนับตั้งแต่ คอนคาแคฟแชมเปียนส์คัพ 2005 ที่ทีมที่ไม่ใช่เม็กซิกันสามารถคว้าแชมป์คอนคาแคฟแชมเปียนส์คัพหรือแชมเปียนส์ลีก และเป็นครั้งแรกนับตั้งแต่ปี ค.ศ. 2000 ที่ทีมจากสหรัฐอเมริกาคว้าแชมป์รายการนี้ได้
แหล่งข้อมูลอื่น

เว็บไซต์ทางการ
| ด ค กฟุตบอลระหว่างประเทศระดับสโมสร |
| --- | --- | --- |
 ฟีฟ่า  ฟุตบอลชิงแชมป์สโมสรโลก  List of association football clubs 
| แอฟริกา |  ซีเอเอฟ – แชมเปียนส์ลีก  คอนเฟเดอเรชันส์คัพ  ซูเปอร์คัพ  |  |
| เอเชีย |  เอเอฟซี – แชมเปียนส์ลีกอีลิท1  แชมเปียนส์ลีกทู  แชลเลนจ์ลีก  |  |
| ยุโรป |  ยูฟ่า – แชมเปียนส์ลีก1  ยูโรปาลีก1  คอนเฟอเรนซ์ลีก1  ซูเปอร์คัพ  |  |
| อเมริกาเหนือ |  คอนคาแคฟ – แชมเปียนส์ลีก  ลีกส์คัพ  เซนทรัลอเมริกันคัพ  แคริบเบียนคัพ  |  |
| โอเชียเนีย |  โอเอฟซี – แชมเปียนส์ลีก  |  |
| อเมริกาใต้ |  คอนเมบอล – โกปาลิเบร์ตาโดเรส  โกปาซูดาเมริกานา  เรโกปาซูดาเมริกานา  |  |
1เฮดทูเฮด = ในกรณีที่แต้มเท่ากัน ดูตัวต่อตัว แข่งนัดเดียว ถ้าประตูเท่ากัน ดูลูกได้-เสีย ,แข่งสองนัด ถ้าประตูเท่ากัน ดูอเวย์โกลว์ แต่ถ้าคะแนนเท่ากันมากกว่า 2 ทีม ใช้มินิลีก ดูเพิ่ม: สโมสรฟุตบอลทีมหญิงระหว่างประเทศ
กีมา

แกงกีมาในเมืองมุมไบ
กีมา (ฮินดี: क़ीमा ; อูรดู: قیمہ ; ปัญจาบ: ਕ਼ੀਮਾ) เป็นหนึ่งในอาหารประเภทแกงกะหรี่ของอินเดียและปากีสถาน ทำจากเนื้อบด
แกงกีมาในอินเดียและปากีสถาน

คำว่า "กีมา" ในภาษาฮินดูสตานี หมายถึง "เนื้อสับ" ในอนุทวีปอินเดียอันกว้างใหญ่มีส่วนผสมและวิธีการปรุงหลายประเภทขึ้นอยู่กับภูมิภาคและ ศาสนา
ในอินเดียและปากีสถาน เนื่องจากข้อห้ามทางศาสนา แกงกีมาส่วนใหญ่จึงทำจากเนื้อแกะ, เนื้อแพะ หรือ เนื้อไก่ ในขณะที่แกงกีมาที่ทำจาก เนื้อวัว หรือ เนื้อหมู นั้นมีน้อยมาก ชาวฮินดูซึ่งเป็นประชากรส่วนใหญ่ในอินเดียอาจรับประทานเนื้อหมูได้ แต่พวกเขาจะไม่ใช้เนื้อวัว เนื่องจากถือเป็นสัตว์ศักดิ์สิทธิ์ ในขณะที่ชาวมุสลิม ซึ่งคิดเป็นประมาณ 10% ของประชากรในอินเดีย แต่เป็นประชากรส่วนใหญ่ในปากีสถานอาจกิน เนื้อวัว แต่ไม่กินเนื้อหมู เนื่องจากถือเป็นเนื้อสัตว์ที่ไม่สะอาด ส่งผลให้คนส่วนใหญ่ของทั้งสองประเทศ (ประมาณ 1.7 พันล้านคน) ไม่สามารถรับประทานแกงกีมาซึ่งทำจากเนื้อวัวหรือเนื้อหมูได้
แกงกีมาในญี่ปุ่น

แกงกะหรี่แห้ง ที่ทำจากเนื้อบดได้รับการพัฒนาขึ้นมาอย่างมีเอกลักษณ์ในญี่ปุ่น และด้วยความที่เป็นแกงที่ทำจากเนื้อบด จึงกล่าวได้ว่าเป็นแกงกีมาประเภทหนึ่ง
ในยุคแรกเริ่มแกงกีมาที่ใช้เนื้อไก่ได้รับความนิยมเนื่องจากเนื้อแกะและเนื้อแพะหาได้ยาก โดยว่ากันว่าร้าน AJANTA ซึ่งเป็นร้านอาหารอินเดียในญี่ปุ่นที่ก่อตั้งใน ปี 1954 เป็นร้านแรกที่ให้บริการแกงกีมาที่ใช้เนื้อไก่ในญี่ปุ่น ในเวลานั้นเนื้อแกะหาได้ยากในญี่ปุ่น เนื้อไก่จึงได้ถูกนำมาใช้แทน